“Shahar endi yo‘q”: Italiyaning Amatriche shahri zilziladan so‘ng (fotogalereya)

23-avgustdan 24-avgustga o‘tar kechasi markaziy Italiyada 6,0 magnitudali zilzila yuz berdi. Yer silkinishi oqibatida kichikroq Amatriche shahriga eng ko‘p zarar yetdi. TJournal OAVlar va ijtimoiy tarmoq foydalanuvchilari tomonidan chop etilgan fojia joyidan olingan suratlarni to‘pladi.

Ijtimoiy tarmoqlarda Amatricheni zilzilaga qadar va undan so‘ng taqqoslab olingan surat eng ko‘p ommalashdi. Suratda faqat shahar markazida joylashgan soat va qo‘ng‘iroqli minorani tanish mumkin.

Amatriche meri Serjo Pirotssi mahalliy radio orqali ko‘pchilik odamlar binolarning vayronalari ostida qolganligi, elektr ta’minoti uzilganligi, vayronalarni ochish uchun esa og‘ir texnika kerak ekanligini ma’lum qildi.





Oxirgi malumotlarga qaraganda Italiyada zilzila qurbonlari soni 22 kishiga yetgan.